EkBass/fiwiki-20250220-pages-articles huggingface dataset:
Rakkaudesta peliin

Rakkaudesta peliin () on vuonna 1999 ensi-iltansa saanut yhdysvaltalainen draamaelokuva, jonka on ohjannut Sam Raimi. Elokuva perustuu Michael Shaaran samannimiseen romaaniin. Elokuvassa Kevin Costner esittää baseballin pelaajaa. == Rooleissa == ==Lähteet== Luokka:Sam Raimin ohjaamat elokuvat Luokka:Vuoden 1999 yhdysvaltalaiset elokuvat Luokka:Yhdysvaltalaiset draamaelokuvat Luokka:Baseballelokuvat
Hajulaukka

Hajulaukka (Allium siculum, syn. Nectaroscordum siculum) kuuluu laukkojen sukuun, toisinaan se on luokiteltu Nectaroscordum-sukuun. Lajin on nimennyt italialainen Bernardino da Ucria vuonna 1793. Hajulaukkaa esiintyy Ranskassa ja Italiassa. Sitä kasvatetaan myös koristekasvina. Hajulaukka kasvattaa sadasta 120:een senttimetriä korkeat kukkavanat, joiden päähän muodostuu sarja nuokkuvia kukkia. Ne ovat kellomaisia, vaaleita ja liilakuvioisia. Kasvin lehdistä lähtee murskattuna voimakasta pahaa hajua. == Lähteet == * Ritanen- Närhi, Paula 1999: Sipulikukat Puutarhaliiton julkaisu nro 310. Julkaisija Puutarhaliitto, Helsinki. * United States Department of Agriculture, Germplasm Resources Information Network (GRIN), Taxonomy for Plants: Allium siculum Ucria * Govaerts, R. 2012. Nectaroscordum siculum in World Checklist of Selected Plant Families. The Board of Trustees of the Royal Botanic Gardens, Kew. == Aiheesta muualla == * Suomen Lajitietokeskus: Hajulaukka – Allium siculum Luokka:Laukat
Eugène Coulon

Eugène Coulon voi viitata seuraaviin: * Eugène Coulon (s. 1878), ranskalainen vesipalloilija * Eugène Coulon (1899–1971), ranskalainen yleisurheilija
Douglas B-66 Destroyer

Douglas B-66 Destroyer on Yhdysvaltain ilmavoimille laivaston Douglas A-3 Skywarrior -koneesta kehitettysuihkumoottorikäyttöinen taktinen keskiraskas pommikone. Konetyyppi vakuutti ensi alkuun ilmavoimien edustajat suorituskyvyllään, mutta sen suuri huoltotarve lyhensi palveluskäytön noin 15 vuoteen. B-66 Destroyerin huippunopeus oli A-3 Skywarrioria suurempi: 1 020 km/h.http://www.militaryfactory.com/aircraft/detail.asp?aircraft_id=278 (Viitattu 28.3.2014) Kone oli 60 senttimetriä pidempi, 3 senttimetriä korkeampi ja sen siipien pinta-ala oli noin 3 neliömetriä pienempi kuin A-3:ssa. B-66 Destroyerin tyhjäpaino oli lähes 2 000 kg ja enimmäislentoonlähtöpaino jonkin verran (1000 paunaa eli noin 454 kg) verrokkiaan suurempi. Lentotiedusteluun ja ELSO-häirintätehtäviin käytetyt versiot saivat mallimerkinnän EB-66 tai RB-66. 5 443 kg pommikuorman kuljettamaan kyennyt kone pystyi myös taktisiin ydinpommituksiin. Konetyyppi osallistui Vietnamin sotaan, ja se vedettiin pois palveluskäytöstä vuonna 1973. == Tekniset tiedot == == Lähteet == *Sharpe, Michael: Attack and interceptor jets, Grange Books, Lontoo Englanti, 2002 (s. 97) ISBN 1-84013-335-X ===Viitteet=== == Aiheesta muualla == *http://www.millionmonkeytheater.com/B-66.html *http://www.nationalmuseum.af.mil/factsheets/factsheet.asp?id=323 *http://www.museumofaviation.org/WB66.php *http://www.militaryfactory.com/aircraft/detail.asp?aircraft_id=278 B-66 Destroyer Luokka:Yhdysvaltalaiset pommikoneet Luokka:1950-luvun pommikoneet
Pyörryksissä

Pyörryksissä () on vuonna 2000 ensi-iltansa saanut Harold Ramisin ohjaama elokuva. Se on uudelleenfilmatisointi Peter Cookin ja Dudley Mooren käsikirjoittamasta vuoden 1967 elokuvasta Ystäväni paholainen, jonka ohjasi Stanley Donen. Tarina on komediallinen muunnelma Faust-legendasta. == Lähteet == == Aiheesta muualla == * Luokka:Vuoden 2000 saksalaiset elokuvat Luokka:Harold Ramisin ohjaamat elokuvat Luokka:Yhdysvaltalaiset uudelleenfilmatisoinnit Luokka:Vuoden 2000 yhdysvaltalaiset elokuvat
Eugène Coulon (vesipalloilija)

Eugène Coulon (s. 1878) oli ranskalainen vesipalloilija ja olympiamitalisti. Hän osallistui seurajoukkueensa Pupilles de Neptune de Lillen kanssa Pariisin olympialaisiin 1900, joista joukkue voitti pronssia. == Lähteet == Luokka:Ranskalaiset vesipalloilijat Luokka:Ranskalaiset olympiamitalistit Luokka:Vuonna 1878 syntyneet Luokka:Kuolinvuosi puuttuu
SS Yongala

SS Yongala oli australialainen matkustajalava, joka upposi Cape Bowling Greenissä, Australian Queenslandissa 23. maaliskuuta 1911. Matkalla Melbournesta Cairnsiin se joutui sykloniin ja upposi Townsvillen eteläpuolelle. Osia hylystä ja sen lastista rantautui viitaten siihen, että aluksen pohja olisi tullut piilossa olevan kiven repimäksi. Kaikki 122 laivalla ollutta ihmistä menehtyivät, mikä tekee tapauksesta yhden Australian pahimmista merionnettomuuksista. Hylky löydettiin vasta vuonna 1958 ja siitä on sittemmin tullut sukellus- ja turistikohde. ==Lähteet== Luokka:Uponneet matkustaja-alukset Luokka:Höyrylaivat Luokka:Korallimeren hylyt
Veikko Halme

Armas Lauri Veikko Halme (19. lokakuuta 1916 Viipuri – 4. tammikuuta 1988 Turku) oli suomalainen taloustieteilijä. Hän oli Turun kauppakorkeakoulun kansantaloustieteen professori 1957–1983 ja rehtori vuodesta 1959. Hän oli myös yhteiskunnallisesti aktiivi kunnallispolitiikassa ja oli presidentin valitsijamiesKansallisbiografia viitattu 12.1.2013 (maksullinen). ==Ura== Halme kirjoitti ylioppilaaksi Helsingin suomalaisesta normaalilyseosta 1935 ja valmistui Helsingin yliopistosta filosofian kandidaatiksi 1940, filosofian lisensiaatiksi 1955 ja filosofian tohtoriksi 1955. Lisäoppia hän hankki opintomatkoillaan, joita hän teki Englantiin 1937, Saksaan 1939 ja Yhdysvaltoihin 1950–1951. Työuransa Halme aloitti Suomen Birminghamin konsulinviraston sihteerinä 1937 ja työskenteli vuodet 1938–1939 Bremenin konsulinvirastossa. Pohjoismaiden Yhdyspankin kirjeenvaihto-osaston virkailijana hän oli 1941 ja sosiaaliministeriön vakuutusasiain osaston ylimääräisenä aktuaarina 1944–1945. Seuraavaksi Halme työskenteli Suomen ulkomaankauppaliiton virkailijana 1945–1946, Kansallis-Osake-Pankin luottotieto-osastolla 1946–1947, Yksityisyrittäjäin liitossa 1947–1948 ja Talouselämä-lehden päätoimittajana 1948–1950. Suomen Pankin taloustieteellisessä tutkimuslaitoksessa hän toimi tutkijana 1951–1955 ja Helsingin kaupungin investointikomitean sihteerinä 1955–1957. Yliopistouransa Halme aloitti Helsingin yliopiston kansantaloustieteen dosenttina ja virkaa toimittavana professorina 1957–1959. Turun kauppakorkeakoulussa Halme oli kansantaloustieteen professorina 1957–1983 ja koulun rehtorina 1959–1962 ja 1968–1978. Turussa hän toimi myös kaupunginvaltuuston jäsenenä 1965–1976. ==Julkaisut== * Vienti Suomen suhdannetekijänä vuosina 1870–1939, (väitöskirja Helsingin yliopistoon) Suomen Pankki 1955 * Suomi ja maailmantalous toisen maailmansodan jälkeen, Tammi 1956, 2. painos 1962, 3. painos 1968 * Kuusankoski teollisuuden sijoituspaikkana, Kuusankosken kauppalan teollistamislautakunta 1959 * Teollistuva Suomi, Tammi 1967 ==Lähteet== Luokka:Suomalaiset taloustieteilijät Luokka:Turun kauppakorkeakoulun professorit Luokka:Suomalaiset professorit Luokka:Suomen yliopistojen rehtorit ja kanslerit Luokka:Turun kaupunginvaltuutetut Luokka:Suomen Pankin henkilöstö Luokka:Vuonna 1916 syntyneet Luokka:Vuonna 1988 kuolleet
Pentti Halonen

Pentti Ilmari Halonen (27. huhtikuuta 1914 Kuopio – 27. marraskuuta 1983 Helsinki) oli suomalainen lääkäri ja professori. Hän oli erikoistunut kardiologiaan. Halosen vanhemmat olivat rakennusmestari Erkki Halonen ja Henni Rytkönen ja puoliso vuodesta 1944 sisustusarkkitehti Lilli Kolmijoki. Hän tuli ylioppilaaksi Kuopion yhteiskoulusta 1932, valmistui lääketieteen lisensiaatiksi 1941 ja väitteli samana vuonna lääketieteen tohtoriksi. Sisätautien erikoislääkäri Halosesta tuli 1945 ja sydäntautien 1957. Halonen oli Wihurin tutkimuslaitoksen Salus-koesairaalan ylilääkäri vuodesta 1947, Helsingin yliopiston sisätautiopin dosentti vuosina 1946–1953 ja professori 1953–1981. Hän tutki erityisesti sydäntauteja.Otavan Iso tietosanakirja, osa 3, p. 320. Otava 1968. Halonen pani alulle nykyaikaisen suomalaisen kardiologian. Suomen Kardiologinen Seura jakaa joka toinen vuosi Pentti Halosen mukaan nimetyn tunnustuspalkinnon. Halosen täti, arkkitehti Kerttu Rytkönen suunnitteli Salus-sairaalan ja toimintaa ylläpitivät sairaanhoitajatädit Ida ja Maria Rytkönen. == Lähteet == Luokka:Suomalaiset kardiologit Luokka:Helsingin yliopiston professorit Luokka:Suomalaiset professorit Luokka:Vuonna 1914 syntyneet Luokka:Vuonna 1983 kuolleet
Morvern Callar

Morvern Callar on vuonna 2002 ensi-iltansa saanut Lynne Ramsayn ohjaama elokuva. == Tarina == Morvern Callar on nuori nainen pienessä skotlantilaisessa satamakaupungissa. Jouluaamuna hän herää ja huomaa poikaystävänsä tehneen itsemurhan ja jättäneen jälkeensä valmiin mutta julkaisemattoman esikoisromaanin käsikirjoituksen. Hän vaihtaa sen kansilehteen oman nimensä, tyhjentää vainajan pankkitilin, paloittelee ruumiin ja hautaa palat lähimaastoon. Sitten hän matkustaa ystävättärensä kanssa Espanjan Almeriaan, jossa myy käsikirjoituksen kustantajalle omanaan. == Arvioita == Turun Sanomien Tapani Maskula kirjoitti elokuvan etenevän aluksi melkein jännärin täsmällisyydellä vastuutonta päähenkilöä kuvatessaan. Kun siirrytään Espanjaan, tarinan viritys valahtaa Maskulan mielestä kuin tyhjäkäynniksi tai aivan eri elokuvaksi: ”Oikkujensa johdateltaviksi antautuneet onnenonkijat osoittautuvat ihmisinä raivostuttaviksi ympäristönsä heittopusseiksi. Huumekoukussa räpiköivien heitukoiden irrottamiseksi ohjaaja tyrkyttää tuuria, johon on perin vaikea uskoa.” == Lähteet == Luokka:Brittiläiset draamaelokuvat Luokka:Vuoden 2002 brittiläiset elokuvat Luokka:Päihdeaiheiset elokuvat
Eugène Coulon (yleisurheilija)

Eugène Coulon (2. kesäkuuta 1899 – 11. maaliskuuta 1971) oli ranskalainen yleisurheilija, joka kilpaili pituushypyssä. Hänen seuransa oli Association Sportive Béziers. Coulon osallistui Antwerpenin olympialaisiin 1920, joissa hän sijoittui karsinnassa yhdenneksitoista eikä päässyt finaaliin asti. Hän hyppäsi samana vuonna ennätyksensä 672 cm. == Lähteet == * Coulonin profiili sports-reference.com -sivustolla Luokka:Ranskalaiset pituushyppääjät Luokka:Vuonna 1899 syntyneet Luokka:Vuonna 1971 kuolleet
Väritetty totuus

Väritetty totuus (Shattered Glass) on vuonna 2003 ensi-iltansa saanut Billy Rayn käsikirjoittama ja ohjaama elokuva. == Juoni == Elokuva on tosipohjainen tarina Washingtonissa 1990-luvun loppupuolella työskennelleestä nuoresta toimittajasta Stephen Glassista, jonka onnistui tehdä enemmän tai vähemmän tekaistuja juttuja The New Republic -lehteen kolmen vuoden ajan. ==Lähteet== Luokka:Yhdysvaltalaiset draamaelokuvat Luokka:Vuoden 2003 yhdysvaltalaiset elokuvat Luokka:Tositapahtumiin perustuvat elokuvat
Johann Zehetner

Johann Josef "Hans" Zehetner (4. syyskuuta 1912 Wien - 29\. joulukuuta 1942) oli itävaltalainen käsipalloilija ja olympiamitalisti. Hän osallistui Berliinin olympialaisiin 1936, joissa Itävalta voitti hopeaa ja Zehetner pelasi kahdessa ottelussa. == Lähteet == * Zehetnerin profiili sports- reference.com -sivustolla Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1912 syntyneet Luokka:Vuonna 1942 kuolleet
Joutsenlaulu (elokuva)

Joutsenlaulu (The Trumpet of the Swan) on vuonna 2001 ensi-iltansa saanut Richard Richin ja Terry L. Nossin ohjaama animaatioelokuva, joka perustuu E. B. Whiten lastenkirjaan. == Ääninäyttelijät == === Alkuperäiset === === Suomenkieliset === == Lähteet == Luokka:Yhdysvaltalaiset animaatioelokuvat Luokka:Vuoden 2001 yhdysvaltalaiset elokuvat
Konrad Emil Holm

Konrad Emil Holm (15. elokuuta 1843 Pori – 6. maaliskuuta 1928 Helsinki) oli suomalainen kustantaja. Holmin vanhemmat olivat merikapteeni Konrad Holm ja Emma Lovisa Söderlund. Hän kävi kauppaopiston Tukholmassa ja tuli sitten apulaiseksi Waseniuksen kirjakauppaan Helsinkiin. Ostettuaan liikkeen itselleen 1867 hän alkoi harjoittaa sen yhteydessä myös kustannustoimintaa, mistä syntyi K. E. Holmin kustannusliike ja muodostui vuodesta 1890 alkaen hänen päätyönsä. 1800-luvun loppupuolella kustannusliikkeen toiminta oli huomattavan laajaa, se julkaisi muun muassa Topeliuksen, Cygnaeuksen ja Wecksellin teoksia, kuten myös tieteellisiä tutkimusjulkaisuja. Topeliukselta julkaistujen teosten joukossa oli muun muassa hänen kirjansa En Resa i Finland. Kustantamo julkaisi myös suosittuja sävelkokoelmia kuten Taavi Hahlin Ylioppilaslauluja ja Sävelistö sekä Det sjungande Finland, samoin kuin oppikirjoja sekä käännöksinä eurooppalaista kaunokirjallisuutta ja luonnontieteellisiä teoksia. Kustantamon toiminta loppui vuoteen 1925 mennessä. Holmin puoliso vuodesta 1870 oli Lovisa Wilhelmina Liewendahl (k. 1927). ==Lähteet== * Sivu 302. Luokka:Suomalaiset kirjankustantajat Luokka:Vuonna 1843 syntyneet Luokka:Vuonna 1928 kuolleet
Praia das Bananas

Praia das Bananas () on hiekkaranta Guineanlahdella sijaitsevan ja São Tomé ja Príncipen saarivaltioon kuuluvalla Príncipen saarella. Banaaninmuotoinen Praia das Bananas sijaitsee Príncipen pohjoisosassa ja on yksi São Tomé ja Príncipen tunnetuimmista rannoista. Ranta sijaitsee noin 15 minuutin kävelymatkan päässä roça Belo Monten plantaasilta. Príncipen pohjoisosassa niin ikään sijaitsevaan Bom Bomin lomakeskukseen on 25 minuutin venematka. Rannalla on kuvattu Bacardin rommimainos. == Lähteet == == Aiheesta muualla == * Ilmakuva rannasta Luokka:São Tomé ja Príncipen maantiede Luokka:Uimarannat
Peppi Etelämerellä

Peppi Etelämerellä (Pippi Longstocking's Adventures on the South Seas) on vuonna 1999 ensi-iltansa saanut Paul Rileyn ohjaama pitkä animaatioelokuva. Se pohjautuu Astrid Lindgrenin Peppi Pitkätossu -hahmoon ja siitä tehtyyn kanadalaiseen 26-osaiseen televisiosarjaan. ==Suomalaiset äänet== * Henni- Liisa Stam, Tuomas Oksanen, Henna Haverinen, Jarmo Koski, Tuomo Holopainen, Jukka Voutilainen, Sari Havas, Ulla Tapaninen * Ääniohjaus: Ira Carpelan * Laulun ohjaus: Asko Ahonen ==Lähteet== Luokka:Peppi Pitkätossu Luokka:Ruotsalaiset animaatioelokuvat Luokka:Saksalaiset animaatioelokuvat Luokka:Kanadalaiset animaatioelokuvat Luokka:Vuoden 1999 saksalaiset elokuvat Luokka:Vuoden 1999 ruotsalaiset elokuvat Luokka:Vuoden 1999 kanadalaiset elokuvat
William Hammar

Carl William Hammar (21. maaliskuuta 1875 Tammisaari – 20. toukokuuta 1951 Turku)Johanna Nuorivaara: William Hammar: Avant de quitter ces lieux Yle 8.12.2006. Viitattu 23.3.2018. oli suomalainen oopperalaulaja, ääneltään basso. Hän oli 1907–1910 kiinnitettynä Saksassa oopperanäyttämöillä. Sen jälkeen 1911 oli perustamassa Suomalaista oopperaa ja esiintyi siinä vuoteen 1930. Hän oli Helsingin pohjoisen ruotsalaisen seurakunnan kanttori 1915–1940 ja Helsingin konservatorion opettaja 1917–1931.Otavan Iso tietosanakirja, Otava 1968, osa 3, p. 335 William Hammarin isä oli Tammisaaren pormestari Carl Jakob Hammar (1845–1892). ==Lähteet== Luokka:Suomalaiset laulajat Luokka:Bassot Luokka:Vuonna 1875 syntyneet Luokka:Vuonna 1951 kuolleet
Mene, tiedä

Mene, tiedä (Va savoir) on vuonna 2001 ensi-iltansa saanut Jacques Rivetten ohjaama elokuva. Viitattu 8.4.2019. == Rooleissa == == Lähteet == Luokka:Vuoden 2001 ranskalaiset elokuvat Luokka:Ranskalaiset draamakomediaelokuvat Luokka:Ranskalaiset romanttiset komediat
Anton Lilius

Anton Lilius (16. kesäkuuta 1822 Vesilahti – 4. joulukuuta 1893 Saarijärvi) oli suomalainen Lilius-sukuun kuulunut pappi ja valtiopäivämies. Liliuksen vanhemmat olivat varatuomari Anton Gabriel Lilius ja Maria Katarina Cajalén. Hän valmistui papiksi 1844 ja toimi ensin apulaisena useissa eri seurakunnissa, kunnes tuli kappalaiseksi Hattulaan 1858 ja Saarijärvelle 1867. Lilius toimi pappissäädyssä edustajana valtiopäivillä 1872, 1877, 1882 ja 1885. Ensin mainittuna vuonna hän teki onnistuneen esityksen samanlaisen perintö- ja naimaosuuden myöntämisestä niin naiselle kuin miehellekin. Lilius julkaisi 1851-1855 kuukausilehteä Kristillinen Huvittaja eli Totiseen Jumalisuuteen kehoittavia kirjoituksia ja kertoelmia. Hän myös suomensi Hübnerin teoksen Bibliallinen historia (1850) sekä Martin Lutherin Huonepostillan (1878). Liliuksen puoliso vuodesta 1848 oli Amanda Sofia Perdén (k. 1924). Kansanperinteen kerääjä Lilli Rainio (1861–1945) ja lääkäri, lähetystyöntekijä Selma Rainio (1873-1939) olivat heidän tyttäriään.Yrjö Kotivuori, Ylioppilasmatrikkeli 1640–1852: Anton Lilius. Verkkojulkaisu 2005. (Viitattu 8.12.2020) ==Lähteet== Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka: Suomalaiset toimittajat Luokka: Suomentajat Luokka:Vuonna 1822 syntyneet Luokka:Vuonna 1893 kuolleet
Idänpystyperä

Idänpystyperä (Pygaera timon) on alkukesän nirkkoihin lukeutuva, kirjava yöperhonen. Se on sukunsa ainoa laji. == Koko ja ulkonäkö == Idänpystyperän silkinkiiltävien siipien pohjaväri vaihtelee harmaanruskeasta violetinruskeaan ja siipeä kuvioivat sävyltään tummemmat ja vaaleammat alueet. Sisempi ja ulompi poikkiviiru ovat valkoiset sisemmän ollessa melko leveä ja ulomman poikkiviirun kohdalla siiven etureunassa on puhtaanvalkoinen laikku. Vaalean tyvipoikkiviirun ulkopuolella siiven tyviosassa on violetinmusta juova, joka usein jakaantuu erillisiksi laikuiksi. Siiven ulkoreunan tuntumassa on vaalea ja sumeareunainen, melko leveä aaltoviiru, jonka sisäpuolella siiven etureunassa on usein tummaa varjostumaa. Takasiipien tyviosa on vaalean harmaanruskea ja reunaosa tummempi. Sävyjä erottaa reunoiltaan epäselvä valkoinen viiru. Siipiväli 35-45 mm.Svenska fjärilar s. 220-221 == Levinneisyys ja lentoaika == Lajin levinneisyys ulottuu itäisimmästä Keski- Euroopasta ja Baltiasta Venäjän poikki Kiinaan ja Japaniin. Pohjoismaissa sitä tavataan vain Suomessa ja hyvin rajallisella alueella Kaakkois-Ruotsin Smålandissa, missä se saattaa olla säilynyt reliktinä. Samanlaisia reliktiesiintymiä saattavat olla myös esiintymät Puolassa ja Tšekissä.Artfaktablad Suomessa idänpystyperää tavataan suunnilleen Rauma- Joensuu-linjan eteläpuolella ja havainnot painottuvat vahvasti etelärannikon tuntumaan. Perhoset ovat lennossa yhtenä sukupolvena toukokuun alkupuolelta heinäkuun alkuun.Perhoswiki Heinäkuusta lokakuulle saatetaan tavata harvinaisen toisen sukupolven perhosia.Suomen perhostutkijain seura: idänpystyperä == Elinympäristö ja elintavat == Idänpystyperä elää lehti- ja sekametsissä, metsänreunoilla, kulttuuriympäristöissä ja Suomen alueella jopa saaristossa. Naaraat ovat lennossa luultavasti vain alkuillasta ja niitä tavataan harvoin. Koiraiden lento alkaa myöhemmin ja ne myös tulevat helposti valolle. Koiraiden lento jatkuu keskiyölle, lämpimällä säällä pitempäänkin. Satunnaisesti perhosia on tavattu myös päivisin puiden rungoilta lepäämästä tai parittelusta. Naaras munii 150-200 munaa pieninä ryhminä tai yksitellen ja pari viikkoa myöhemmin kuoriutuvien toukkien ulkonäkö naamioi ne haavanoksiksi. Toukat ovat täysikasvuisia elokuun loppupuoliskolla, jolloin ne kehräävät kotelokopan useimmiten yhteensidottujen lehtien väliin, mutta joskus jopa maahan, ja koteoituvat sen sisään. Puusta kotelokoppa koteloineen putoaa syksyllä lehtien mukana maahan. Kotelo talvehtii. Ruotsin kansallisessa uhanalaisarvioinnissa idänpystyperä on luokiteltu vaarantuneeksi.ArtDatabanken == Ravintokasvi == Toukan ravintokasviksi tiedetään varmuudella vain haapa (Populus tremula), mutta toukkia on Venäjällä kasvatettu myös mustapoppelilla (Populus nigra). == Lähteet == == Aiheesta muualla == * Suomen Perhoset: Idänpystyperä * toukka * lepidoptera.pl Luokka:Nirkot
Päijät-Hämeen lintutieteellinen yhdistys

Päijät-Hämeen lintutieteellinen yhdistys on Lahtea kotipaikkanaan pitävä BirdLife Suomen jäsenyhdistys. Päijät-Hämeen lintutieteellinen yhdistys on perustettu vuonna 1970 ja sillä on noin 550 jäsentä. Yhdistyksen tavoitteena on edistää toiminta-alueellaan lintuharrastusta ja -tutkimusta, luonnon- ja ympäristönsuojelua sekä kestävää kehitystä. Yhdistyksen toimialueeseen kuuluvat Asikkala, Hartola, Heinola, Kärkölä, Lahti, Mäntyharju, Orimattila, Padasjoki, Pertunmaa ja Sysmä. Aiemmin yhdistyksen alueeseen ovat kuuluneet Artjärvi, Heinolan maalaiskunta, Hämeenkoski ja Nastola, jotka on kuntaliitoksissa liitetty muihin kuntiin. Yhdistyksen puheenjohtajana toimii Tapani Saimovaara. Vuodesta 1971 alkaen Päijät-Hämeen lintutieteellinen yhdistys on julkaissut Päijät-Hämeen linnut -lehteä, joka ilmestyy nykyisin kahdesti vuodessa. Lehdessä julkaistaan artikkeleita sekä katsauksia maakunnassa tehdyistä lintuhavainnoista. Lehden päätoimittajana toimii Ohto Oksanen. Yhdistyksen muuta toimintaa ovat muun muassa lintuillat, opastetut linturetket, pinnarallit ja talkoot. Lisäksi yhdistys tavoitteidensa saavuttamiseksi tekee aloitteita ja esityksiä sekä antaa lausuntoja. Päijät- Hämeen lintutieteellinen yhdistys ylläpitää havaintoarkistoa ja lintutilastoja Päijät-Hämeessä tehdyistä lintuhavainnoista. Havaintojen keruun menetelmänä ja uusimpien havainojen arkistona toimii Tiira -lintutietopalvelu. Päijät- Hämeessä on havaittu 312 eri lintulajia, joista viimeisimpänä uutena lajina tulipäähippiäinen Asikkalassa 16.5.2017. Pesivänä maakunnassa on havaittu 182 lajia ja talvikaudella (1.12.-29.2.) 157 lajia. Päijät-Hämeestä on löydetty kaksi Suomelle uutta lintulajia. Aroharmaalokki Lahdesta vuonna 1997 ja tammitikka Asikkalasta vuonna 2012. == Lähteet == ==Aiheesta muualla== * Yhdistyksen virallinen kotisivu Luokka:BirdLife Suomi Luokka:Päijät-Häme
Sandnes Ulf

Sandnes Ulf on vuonna 1911 perustettu norjalainen jalkapalloseura Sandnesin kaupungista Rogalandin läänistä. Seuran miesten edustusjoukkue pelaa kaudella 2015 maan toiseksi korkeimmalla sarjatasolla Adeccoligaenissa. ==Historia== Seura on perustettu kesällä 1911 nimellä Ulf ja myöhemmin se otti käyttöön nimen Ulf-Sandnes. Vuonna 2004 joukkue yhdistyi Sandnes FK:n kanssa ja otti käyttään nykyisen nimen. Seura otti haltuunsa Sandnes FK:n sarjapaikan Norjan 2. divisioonassa, eli kolmanneksi korkeimmalla sarjatasolla. Kaudella 2007 Sandnes Ulf voitti 2. divisioonan mestaruuden ja nousi Adecco-liigaan, josta se kuitenkin putosi yhden kauden jälkeen takaisin. Kaudella 2009 seura voitti jälleen 2. divisioonan ja palasi Adecco-liigaan. Putoaminen olisi jälleen ollut Sandnes Ulfin kohtalona, mutta Follo FK:n talousvaikeuksien vuoksi seura säilytti paikkansa sarjassa. Kaudella 2011 Sandnes Ulf sijoittui yllättäen Adecco-liigan toiseksi ja nousi ensimmäistä kertaa historiassaan Tippeligaeniin. Ensimmäinen kausi pääsarjatasolla päättyi sijalle 14 ja Sandnesin sarjapaikka säilyi. Sandnes Ulf pelaa kotiottelunsa Sandnes Idrettsparkissa, jossa on 2260 istumapaikkaa. Vuoden 2008 jälkeen stadionia on remontoitu vastaamaan Norjan jalkapalloliiton asettamia vaatimuksia. Sandnes Ulfin paikalliskilpailijoita Stavangerin alueella ovat Viking FK ja Bryne FK, jotka ovat historian saatossa menestyneet Sandnesia paremman. thumb|Seuran kotikenttä Sandnes Idrettspark ==Saavutukset== * Norjan 2. divisioona (2): 2007, 2009 * Norjan 3. divisioona: 2003 ==Aiheesta muualla== *Sandnes Ulfin kotisivut *Ulvane - Sandnes Ulfin kannattajien kotisivut Luokka:Sandnes Luokka:Norjalaiset jalkapalloseurat Luokka:Vuonna 1911 perustetut urheiluseurat
Wichmann (suku)

Wichmann ['vihman] on suomalainen saksalaista alkuperää oleva suku, johon on kuulunut eri alojen vaikuttajia. Osa suvun jäsenistä on käyttänyt nimestä lyhyempää muotoa Wichman ja osa on suomentanut sukunimen muotoon Vihma. Suku on lähtöisin Pohjois-Saksasta. Stralsundista kotoisin ollut räätälin poika Martin Christian Wichmann (1753–1804) toimi Raahen kaupunginvälskärinä ja suku polveutuu hänen pojastaan, apteekkari Carl Wichmannista (1792–1856), joka muun muassa perusti kirjaston Raaheen. Hänen jälkeläisissään oli apteekkareita useassa polvessa. ==Jäseniä== *Emma Maria Wichmann (1836–1900), Helsingin diakonissalaitoksen ensimmäinen johtajatar, Carl Wichmannin tytär *Viktor Karl Emil Wichmann (1856–1938), kirjailija, svekomaanipoliitikko, Carl Wichmannin pojanpoika *Karl Ossian Wichmann (1864–1918), Suomen ensimmäisen kuuromykkäin lehden perustaja, V. K. E. Wichmannin serkku *Aksel Benjamin Wichmann (1866–1932), tuomari, laamanni, Yrjö Wichmannin veli *Yrjö Wichmann (1868–1932), suomalais-ugrilaisen kielitieteen professori, V. K. E. Wichmannin serkku *Assar Wichmann (1877–1948), metsänhoitaja ja Kajaanin Puutavara Oy:n toimitusjohtaja, Yrjö Wichmannin veli *Seth Wichmann (1885–1939), gynekologi, professori, Yrjö Wichmannin veli *Einar Vihma (1893–1944), jääkärikenraalimajuri, Yrjö Wichmannin veljenpoika *Martti Vihma (1898–1963), eversti, V. K. E. Wichmannin veljenpoika *Väinö Vihma (1907–1958), kauppakorkeakoulun professori, Yrjö Wichmannin poika *Eva Wichman (1908–1975), kirjailija ja koristetaiteilija *Jyrki Vihma (1929–1993), työnantajajohtaja, kirjailija, Martti Vihman poika ==Lähteet== Luokka:Suomalaiset suvut
Schnellstraße 10 (Itävalta)

Mühlviertlerin moottoriliikennetie eli S10 on rakenteilla ja suunnitteilla oleva moottoriliikennetie Itävallassa Linzin ja Tšekin rajan välillä. Tien suunniteltu pituus on 38 kilometriä. Tie alkaa Linzin pohjoispuolelta Unterweitersdorfin eritasoliittymästä, johon moottoritie 7 loppuu ja päättyy Tšekin rajalle moottoritielle 3. Tien suunniteltu nopeusrajoitus on useiden tunnelien takia 100 km/h. Tielle on suunnitteilla n. 15 tunnelia ja sen arvioitu vuorokausiliikenne vuonna 2025 on 19.000-40.000 ajoneuvoa, joka on moninkertainen verrattuna nykyiseen liikennemäärään (10.000 ajoneuvoa/vrk). == Valmistumisajat == Alkupiste Päätepiste Pituus Rakentamisen aloituspäivä Avattu liikenteelle Vaihe Unterweitersdorf Unterweitersdorf-Nord 2.5 km elokuu 2009 30.7.2012 valmistunut Unterweitersdorf-Nord Freistadt-Nord 19.5 km tammikuu 2010 31.12.2014 valmistunut Freistadt-Nord Rainbach Nord 7,2 km 2021 2024 suunnitteilla Rainbach Nord Wullowitz 7,4 km ? ? suunnitteilla Luokka:Itävallan liikenne Luokka:Moottoritiet Luokka:Ylä-Itävalta
Sarpsborg 08 FF

Sarpsborg 08 FF on vuonna 2008 perustettu norjalainen jalkapalloseura Sarpsborgista Østfoldin läänistä. Seuran miesten edustusjoukkue pelaa kaudella 2022 maan korkeimmalla sarjatasolla Eliteserienissä. == Historia == Sarpsborg 08 FF perustettiin vuonna 2008, mutta joukkueen juuret ovat vuodessa 1999, jolloin 16 paikallista joukkuetta yhdistivät voimansa ja perustivat Sarpsborg Fotball -nimisen joukkueen. Seura otti perinteikkään, kuudesti Norjan cupin voittaneen Sarpsborg FK:n sarjapaikan Norjan 2. divisioonassa. Seuran historian ensimmäinen kausi 2000 päättyi putoamiseen ja SFK sekä Sparta FK vetäytyivät seurayhteistyöstä. Sarpsborg Fotball -projekti jatkui myöhemmin Borg Fotball -nimellä ja uusi seura nousi kaudella 2002 Norjan 2. divisioonaan, josta kuitenkin putosi vain yhden kauden jälkeen. Samaan aikaan Sparta nousi 2. divisioonaan ja seurat yhdistivät uudelleen voimansa nousten kaudella 2005 Adecco-liigaan nimellä FK Sparta Sarpsborg. Kauden 2007 jälkeen Sarpsborg FK palasi seurayhteistyöhön ja kaudella 2008 seurat yhdistyivät jälleen samaksi joukkueeksi. Kauden 2008 seura pelasi nimellä Sarpsborg Sparta FK ja otti nykyisen nimensä käyttöön vuonna 2009. Kaudella 2010 Sarpsborg 08 FF sijoittui Adecco-liigassa toiseksi ja nousi ensimmäistä kertaa pääsarjaan, joka silloin oli nimeltään Tippeligaen. Tuolloin joukkue pelasi liigassa vain yhden kauden mutta nousi syksyllä 2012 Adecco-liigassa toiseksi sijoittumalla takaisin pääsarjatasolle, jossa se on siitä saakka pelannut. == Aiheesta muualla == * Seuran kotisivut * Kannattajien kotisivut Luokka:Norjalaiset jalkapalloseurat Luokka:Sarpsborg Luokka:Vuonna 2008 perustetut urheiluseurat
Sogndal Fotball

Sogndal Fotball on vuonna 1926 perustetun norjalaisen Sogndal IL:n jalkapalloon keskittynyt alaseura. Seuran kotipaikka on Sogndalin kaupungissa Sognin ja Fjordanen läänissä. Kaudella 2022 seuran miesten edustusjoukkue pelaa Norjan toiseksi korkeimmalla sarjatasolla OBOS-ligaenissa. == Yleistä == Sogndal Fotball ei ole pitkän historiansa aikana onnistunut voittamaan mestaruutta sen paremmin liigassa kuin Norjan cupissakaan. Seuran historian paras sijoitus liigatasolla on kuudes sija kaudelta 1988. Cupin finaaliin Sogndal selvisi vuonna 1976, mutta hävisi SK Brannille 2–1. Seura pelaa kotiottelunsa 4000 katsojaa vetävällä Fosshaugane Campusin stadionilla, jonka yhteydessä sijaitsee Sognin ja Fjordanen korkeakoulu. == Saavutukset == * Norjan 1. divisioona (2): 2010, 2015 * Norjan cup **Hopeaa: 1976 == Entisiä päävalmentajia == * Ingvar Stadheim (1979–1980, 1983–1984) * Jonas Olsson (2012–2014) * Eirik Bakke (2015–2021) == Aiheesta muualla == * Seuran kotisivut * Saftkokaradn-kannattajien kotisivut Luokka:Sogndal Luokka:Norjalaiset jalkapalloseurat Luokka:Vuonna 1926 perustetut urheiluseurat
35 Biggest Hits

35 Biggest Hits on yhdysvaltalaisen kantrimuusikko Toby Keithin kokoelma- albumi. Albumi ilmestyi 6. toukokuuta vuonna 2008, ja Keithin tunnetuimpien kappaleiden ohella albumi sisältää myös uuden, albumia varten tehdyn kappaleen "She's A Hottie", joka ilmestyi myös singlenä. Albumi sijoittui ilmestyessään Billboardin albumilistan toiselle sijalle, ja Billboardin kantrialbumien listalla se sijoittui kärkipaikalle. == Kappaleet == === CD 1 === # # # # # # # # # # # # # # # # # # === CD 2 === # # # # # # # # # # # # # # # # # Luokka:Vuoden 2008 kokoelma-albumit Luokka:Yhdysvaltalaiset countryalbumit
Magdalena Pajala

Emma Magdalena Sven-Eriksdotter Pajala (s. 11. maaliskuuta 1988 Jällivaara) on ruotsalainen maastohiihtäjä. Vancouverin olympialaisissa 2010 Pajala sijoittui sprintissä kymmenenneksi. Hän hiihti myös viidenneksi sijoittuneessa Ruotsin viestijoukkueessa. Maailmancupissa Pajala kilpaili ensimmäisen kerran 27. helmikuuta 2008 Tukholmassa, jossa hän hiihti perinteisen hiihtotavan sprintissä 48:nneksi. Maailmancupin pisteille hän pääsi ensimmäisen kerran Trondheimin perinteisen hiihtotavan kilpailussa maaliskuussa 2009 oltuaan 30:s. Kymmenen parhaan joukkoon Pajala pääsi ensimmäisen kerran Otepään perinteisen hiihtotavan sprintissä tammikuussa 2010 oltuaan kahdeksas. Parhaimmillaan hän on sijoittunut maailmancupissa neljänneksi Drammenin perinteisen tyylin sprintissä maaliskuussa 2010. == Lähteet == == Aiheesta muualla == *Magdalena Pajalan kotisivut Luokka:Ruotsalaiset maastohiihtäjät Luokka:Vuonna 1988 syntyneet Luokka:Elävät henkilöt
Ossian Hannelius

Herman Ossian Hannelius (11. huhtikuuta 1885 Lohja – 10. syyskuuta 1970 HelsinkiAitta, 2004 s.474) oli suomalainen tekniikan tohtori ja sillanrakennuksen ja rakennusstatiikan professori Teknillisessä korkeakoulussa 1924–1956. Aiemmin hän oli ollut Valtion rautateiden siltakonstruktööri 1917–1925. Vuodesta 1925 lähtien hän suunnitteli siltoja Tie- ja vesirakennushallitukselle. Vuosina 1942–1951 hän oli Valtion teknillisen tutkimuslaitoksen staattisen ja sillanrakennuslaboratorion johtaja.Otavan Iso tietosanakirja, Otava 1968, osa 3, p. 372 == Hanneliuksen suunnittelemia siltoja== thumb|250px|Hannulan sillan rakenteita. *Virransalmen silta, Mäntyharju (valmistunut 1937)Kurkela, 2008, s.38 *Hannulan silta yhdessä insinööri Emil Holmbergin kanssa, Tornio (1939) *Iijoen rautatie- ja maantiesilta, Ii (1949) *Ämmänväylän silta, Oulu (1950) *Ounaskosken rautatie- ja maantiesilta, Rovaniemi (1951) *Keskikosken sillat, Kouvola (1954)Aitta, 2004, s.198 *Tuomiokirkkosillan levennys yhdessä arkkitehti Erik Bryggmanin kanssa, Turku (1956)Aitta, 2004, s.456 *Ratinan silta, Tampere (1959) *Leppävirran silta, Leppävirta (1965) == Lähteet == * * === Viitteet === Luokka:Suomalaiset insinöörit Luokka:Teknillisen korkeakoulun professorit Luokka:Vuonna 1885 syntyneet Luokka:Vuonna 1970 kuolleet Luokka:Suomalaiset professorit
Marcos Lopes

Marcos Paulo Mesquita Lopes (s. 28. joulukuuta 1995 Belém, Brasilia) on portugalilainen jalkapalloilija, joka pelaa Ligue 1:n Lille OSC:ssä lainasopimuksella saman sarjan AS Monaco FC:stä. Hän on pelipaikaltaan hyökkäävä keskikenttäpelaaja. ==Seurajoukkueura== Brasiliassa Belémissä syntynyt Lopes pelasi 11-vuotiaasta asti Benfican akatemiassa ennen siirtymistä Manchester Cityyn heinäkuussa 2011. Hän sai huomiota vuotta myöhemmin noustuaan yllättäen Cityn harjoituskauden joukkueeseen ja sai peliaikaa kuudessa ottelussa seitsemästä Cityn ystävyysottelusta. Vaikka Lopes ei noussut välittömästi edustusjoukkueeseen elokuussa, hän pääsi vaihtopenkille Cityn FA Cupin kolmannen kierroksen otteluun Watfordia vastaan 5. tammikuuta 2013. Lopes pääsi kentälle 88. minuutilla ja teki vain kahden minuutin pelaamisen jälkeen Cityn kolmannen ja viimeisen maalin 3-0 -voitossa. Tämä teki hänestä Manchester Cityn nuorimman maalintekijän edustusjoukkueen virallisessa ottelussa. Seuraavalla kaudella hän pelasi kolme liigacupin ottelua Cityn voittaessa liigacupin mestaruuden. Lopes pelasi kauden 2014–2015 lainasopimuksella Lillessä, jossa pelasi 23 Ranskan pääsarjaottelua, ja teki kolme maalia. Hän siirtyi Citystä ranskalaiseen AS Monacoon 10 miljoonan euron siirtosummalla elokuussa 2015. Hän siirtyi lainalle saman sarjatason Lilleen kevätkaudeksi 2016. Lopes on pelannut useissa Portugalin ikäkausimaajoukkueissa. Hän kuului EM-hopeaa saaneeseen Portugalin alle 19-vuotiaiden maajoukkueeseen 2014. ==Lähteet== Luokka:Portugalilaiset jalkapalloilijat Luokka:Vuonna 1995 syntyneet Luokka:Elävät henkilöt
Come On (Chuck Berryn kappale)

”Come On” on yhdysvaltalaismuusikko Chuck Berryn kirjoittama ja alun perin hänen esittämä kappale vuodelta 1961. Se oli singlenä ilmestyessään kaupallinen floppi. Brittiläinen The Rolling Stones teki kappaleesta cover- version vuonna 1963 ja se oli samalla yhtyeen ensisingle. Tämä versio nousi Britannian listalla sijalle 21. == Chuck Berryn versio == Kappaleen alkuperäinen versio on sanoitukseltaan Chuck Berrylle tyypillinen kappale. Se käsittelee turhautumista rakkauselämässä, autoja ja puhelinsoittoja. Sen sijaan sovituksellisesti se on Berrylle epätavallinen, sillä siinä kuullaan niin saksofonia kuin naislaulajaakin. Chess Records julkaisi ”Come Onin” singlenä lokakuussa 1961. Berryn suosio oli tuolloin taantumassa, eikä kappale saavuttanut listasijoitusta Yhdysvalloissa. Singlen B-puolella oli kappale ”Go Go Go”. Britanniassa ”Come On” ilmestyi vasta vuonna 1963. == The Rolling Stonesin versio == ”Come On” oli myös The Rolling Stonesin ensisingle. Yhtyeen versio on Berryn vastaavaa selkeästi nopeatemposempi. Yhtye muutti myös kappaleen soinnutusta sekä lisäsi siihen huuliharpun. Myös sanoitusten rivi ”Some stupid jerk” muutettiin siistimpään muotoon ”Some stupid guy”. Kappale levytettiin 10. toukokuuta 1963 Lontoon Olympic Sound Studiossa. Äänittäjänä toimi Roger Savage. Yhtyeen jäsenet eivät kuitenkaan olleet lopputulokseen tyytyväisiä, sillä äänite ei sisältänyt heidän live- esiintymistensä voimaa. Solisti Mick Jagger totesikin myöhemmin: ”Se oli paskaa”. Kitaristi Keith Richards on puolestaan kertonut: === Julkaisu ja vastaanotto === ”Come On” -single ilmestyi Decca Recordsin julkaisemana 7. kesäkuuta 1963. Se nousi listalle 27. heinäkuuta ja oli neljäntoista viikon aikana parhaimmillaan sijalla 21. Singlen B-puolella oli Willie Dixon -cover ”I Want to Be Loved”. Yhdysvalloissa singleä ei julkaistu lainkaan. Siellä kappale ilmestyi ensimmäisen kerran vuonna 1972 kokoelma-albumilla More Hot Rocks (Big Hits & Fazed Cookies). Rolling Stones oli aikoinaan haluton esittämään kappaletta live-esiintymisissään. Siitä huolimatta yhtye soitti sitä konserteissaan vuosina 1963–65. === Listasijoitukset === Valtio Korkein sijoitus Listaviikot Nousu listalle Lähde Britannia 21. 14 27.7.1963 === Kokoonpano === *Mick Jagger – laulu *Keith Richards – kitara *Brian Jones – huuliharppu, taustalaulu *Charlie Watts – rummut *Bill Wyman – basso, taustalaulu == Lähteet == *AllMusic *Discography – The Rolling Stones *Time Is on Our Side === Viitteet === Luokka:Chuck Berryn kappaleet Luokka:Vuoden 1961 kappaleet Luokka:The Rolling Stonesin kappaleet
Laivat puuta, miehet rautaa

Laivat puuta, miehet rautaa on Reino Helismaan sanoittama ja Toivo Kärjen säveltämä laulu, jonka Tapio Rautavaara levytti vuonna 1952. Levytyksessä Rautavaaraa säestivät Kärjen yhtye sekä Rallineloset-kvartetti, johon kuuluivat Ami Loven, Pekka Nuotio, Reino Ahtiainen ja Urho Niemelä.Kalervo Kärki: Sydämeni sävel: Toivo Kärki ja hänen musiikkinsa, s. 310–312. Helsinki: Mediapinta Oy, 2015. ISBN 978-952-235-888-2. Vuonna 1977 kappaleen levytti Vesa-Matti Loiri albumilleen Vesku Helismaasta. Rautavaara levytti kappaleen vain pari vuotta hänen ja Helismaan väitetyn välirikon jälkeen. Toivo Kärki kertoi Maarit Niiniluodon toimittamassa elämäkerrassa, että Rautavaaran ja Helismaan välit eivät palanneet heidän kiertueryhmänsä loppuvuodesta 1950 hajottua enää koskaan ennalleen, ja esitti todisteena, ettei Rautavaara kelpuuttanut laulettavakseen mitään hänen ja Helismaan nimenomaan Rautavaaraa varten tekemää kappaletta, kuten Reppu ja reissumies ja Kulkurin iltatähti. Kärki jätti kuitenkin mainitsematta, että Rautavaara otti mielellään levytettäväkseen kappaleet Laivat puuta, miehet rautaa ja levyn kääntöpuolelle tallennetun Lauluni aiheet; etenkin jälkimmäisestä tuli yksi Rautavaaran tunnuskappaleista.Lasse Erola: Tapsa: Tapio Rautavaaran elämä, s. 202. Helsinki: Helsinki-kirjat, 2012. Laulaja ja koomikko Jope Ruonansuu teki kappaleesta oman mukaelmansa nimellä Ennen piti miehet valtaa vuonna 2003 ilmestyneelle poliittisteemaiselle levylleen Finnshits. == Lähteet == Luokka:Tapio Rautavaaran kappaleet Luokka:Vuoden 1952 kappaleet
Freezepop

Freezepop on yhdysvaltalainen elektronisen musiikin yhtye, joka perustettiin Bostonissa, Massachusettsissa vuonna 1999. Yhtye on nimetty jäädetetyn välipalan mukaan ja yhtye kuvaileekin musiikkiaan sanoin: "makea, kylmä, hedelmäinen ja muovinen". Yhtyeen musiikkia on esiintynyt useissa videopeleissä, kuten Guitar Herossa ja Rock Bandissa. ==Diskografia== ===Studioalbumit=== * Freezepop Forever (2000) * Fancy Ultra•Fresh (2004) * Future Future Future Perfect (2007) * Imaginary Friends (2010) ===EP:t ja remixalbumit=== * The Orange EP (2000, EP, rajoitettu painos CD-R) * The Purple EP (2000, EP, rajoitettu painos CD-R) * Fashion Impression Function (2001, EP) * Hi-Five My Remix (2003, remix) * Mini Ultra•Fresh (2004, remix) * Maxi Ultra•Fresh (2005, remix) * Form Activity Motion (2008, remix) ===Singlet=== * "Bike Thief" (2003, 12") * "Dancy Ultra•Fresh" (2005, 12") * "The Rokk Suite" (2006, CD single) Luokka:Yhdysvaltalaiset elektronisen musiikin yhtyeet
Kaupunkitutkimus

Kaupunkitutkimus (engl. urban studies) on tieteenalojen rajoja ylittävää tutkimusta, jossa keskitytään tutkimaan kaupunkia eri näkökulmista, kuten esimerkiksi taloudellisesta-, poliittisesta-, kulttuurillisesta-, sosiaalisesta-, historiallisesta näkökulmasta jne. Kaupunki alkoi kiinnostaa tutkijoita yhä enemmän kaupungistumisen edetessä 1900-luvulla. Kulttuuriantropologit huomasivat kaupunkeihin kehittyvää yhteisöllisyyttä. Ensimmäisinä kaupunkitutkijoina pidetään Chicagon koulukuntaa, joka vaikutti Yhdysvalloissa 1920-luvulta alkaen. Kaupunkitutkimus pureutuu paitsi yksittäisiin kaupunkielämän erityispiirteisiin myös laajempiin yhteiskuntaa (ja kaupunkeja) koskeviin ilmiöihin kuten globalisaatioon, modernisaatioon ja verkostoitumiseen (civilization). ==Lähteet== Luokka:Kaupunkitutkimus
Päällysrakenne

Päällysrakenne voi tarkoittaa: *tienpohjan rakennekerroksia *marxilaisessa yhteiskuntateoriassa päällys- eli ylärakennetta
Edmund Lawrence

Edmund "Ed" Lawrence (etunimi myös muodossa Edmond, 8. joulukuuta 1952 Lake Charles, Louisiana – 16. heinäkuuta 2015) oli yhdysvaltalainen koripalloilija. Sentterinä pelannut "Big E" pelasi urallaan muun muassa NBA:ssa ja suomalaisessa Tampereen Pyrinnössä. == Pelaajaura == McNeesen osavaltionyliopistossa vuosina 1972–1976 pelannut Lawrencehttp://www.mcneesesports.com/news/2013/2/26/MBB_0226135030.aspx varattiin 84. vuorolla NBA:n vuoden 1976 varaustilaisuudessa. Varaajaseura Cleveland Cavaliersissa hän ei koskaan NBA:ta pelannut, ei myöskään San Antonio Spursissa, jonka kanssa hän teki sopimuksen vuonna 1980. 27. tammikuuta 1981 Lawrence teki kymmenpäiväisen sopimuksen Detroit Pistonsin kanssa. Pistonsissa Lawrence pelasi kolmessa ottelussa 4 pisteen ja 1,3 levypallon keskiarvoilla.Edmund Lawrence Stats – College Basketball at Sports- Reference.comEdmund Lawrence NBA Stats Lawrence pelasi kaudella 1981–1982 Suomen pääsarjassa edustaen Tampereen Pyrintöä. Hän pelasi runkosarjassa 34 ottelussa 26,1 pisteen ja 14,0 levypallon ottelukohtaisilla keskiarvoilla.Edmund Lawrence – Suomen Koripalloliitto Pyrintö sijoittui runkosarjassa kuudenneksi ja selviytyi puolivälieriin. Joukkuetta vastaan asettui Torpan Pojat, joka voitti Pyrinnön otteluvoitoin 0–2.http://www.basket.fi/sarjat/sarjan_etusivu/?league_id=4&season;_id=12133 Lawrence kuoli 62-vuotiaana 16. heinäkuuta 2015.http://mcneesesports.com/news/2015/7/17/MBB_0717150405.aspxhttp://www.americanpress.com/Edmond- Lawrence-obit http://www.dailyworld.com/story/sports/2015/07/17/mcneese-great- edmond-lawrence-dies/30306671/ == Tilastot == === Runkosarja === Kausi Joukkue Sarja O 2P % 3P % 1P % HL PL LEV S M R T PTS PTS YHT 1980–1981 Detroit Pistons NBA 3 62,5 % – 50,0 % 0,7 0,7 1,3 0,3 0,3 0,3 – 4,0 12 1981–1982 Tampereen Pyrintö SM-sarja 34 52,5 % 64,5 % 14,0 26,1 887 Yhteensä Yhteensä NBA 3 62,5 % – 50,0 % 0,7 0,7 1,3 0,3 0,3 0,3 – 4,0 12 Yhteensä Yhteensä SM-sarja 34 52,5 % 64,5 % 14,0 26,1 887 === Pudotuspelit === Kausi Joukkue Sarja O 2P % 3P % 1P % HL PL LEV PTS PTS YHT 1981–1982 Tampereen Pyrintö SM-sarja 2 49,1 % 85,7 % 12,0 30,0 60 Yhteensä Yhteensä SM-sarja 2 49,1 % 85,7 % 12,0 30,0 60 * Lähde: Suomen Koripalloliitto, NBA:n osalta Sports-Reference LLC. Selite: O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä == Lähteet == * Edmund Lawrence Suomen Koripalloliitto * Edmund Lawrence NBA Stats Basketball- Reference.com * Edmund Lawrence Stats College Basketball at Sports- Reference.com === Viitteet === == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1952 syntyneet Luokka:Vuonna 2015 kuolleet
Samantha Paxinos

Samantha Paxinos (s. 25. helmikuuta 1988) on botswanalainen uimari. Hän kilpaili vuoden 2008 kesäolympialaisissa Pekingissä ja jäi siellä naisten 50 metrin vapaauinnissa 70. sijalle.Samantha Paxinos Bio, Stats, and Results | Olympics at Sports-Reference.com Hän toimi samoissa kisoissa maansa lipunkantajana.Botswana | Olympics at Sports-Reference.com Aiemmin samana vuonna hän kilpaili Manchesterin lyhyen radan MM-kilpailuissa sijoittuen neljässä lajissaan sijoille 47–67. == Lähteet == Luokka:Botswanalaiset uimarit Luokka:Vuonna 1988 syntyneet Luokka:Elävät henkilöt
Kaupunkisosiologia

Kaupunkisosiologia on sosiologian tutkimusalue, jossa tarkastellaan ihmisten vuorovaikutusta kaupungeissa. Siinä pyritään luomaan kaupunkien rakenteita, prosesseja, muutoksia ja ongelmia koskevaa tutkimustietoa suunnittelun ja päätöksenteon tueksi. Kaupunkisosiologiassa tutkitaan erilaisia aiheita, kuten maahanmuuttoa, väestökehitystä, taloutta, köyhyyttä jne. Kaupunkisosiologian perustajana pidetään Georg Simmeliä, jonka kaupunkielämää ja urbaania elämäntapaa tarkasteleva essee "Die Großstädte und das Geistesleben" loi pohjan myöhemmälle kaupunkisosiologialle. Luokka:Kaupunkitutkimus Luokka:Sosiologian osa-alueet‎
Suomensukuiset 30 päivässä

Suomensukuiset 30 päivässä on ensi kerran alkuvuonna 2013 esitetty kymmenosainen kulttuuriohjelma, jossa seurataan Ville Haapasalon tutustumismatkaa Venäjän suomensukuisiin kansoihin. Sarja kuvattiin toukokuussa 2012 Venäjällä. Ohjelmasarja kuuluu tuotantoyhtiö Aito Median tuotantoihin. Sarjan ensimmäinen jakso lähetettiin keskiviikkona tammikuun 2. päivänä 2013 kello 21 alkaen Yle Teema -kanavalla. Sarjan kymmenes ja viimeinen jakso sai ensiesityksensä maaliskuun 6. päivänä. Esitetyt jaksot ovat lisäksi katseltavissa Yle Areenassa neljän viikon ajan. Ohjelmasarjassa katsoja tutustuu suomensukuisten kansojen nykyoloihin Venäjällä ja sukulaiskansojen kulttuuriin monipuolisesti. Haapasalo kuvausryhmineen kulkee lentäen, autolla, junalla ja vesitse kohteesta toiseen. Sarja saa alkunsa Kazanin monikulttuurisesta miljoonakaupungista Volgan ääreltä, josta siirrytään Marin tasavaltaan. Sieltä jatketaan Udmurtian, Mordvan kautta Komin tasavaltaan Euroopan koillisosiin. Täältä jatketaan Uralin toiselle puolelle Siperian öljyntuotannon ydinalueille Hanti-Mansiaan ensin hantien ja lopuksi mansien maille ja joille. == Jaksot== Ville Haapasalo liikkuu kuvausryhmineen jakson eri osissa erityisesti seuraavilla alueilla ja paikkakunnilla. Jakso Aihe Paikkakunnat Ensiesitys Linkki 1/10 Kazan ja Mari Tatarstanin Kazan ja Marimaan Morkin piirin Šorunžan kylä ke 2.1.2013 klo 21 2/10 Mari Šorunžan kylä (jatkoa). Marin pääkaupunki Joškar-Ola ke 9.1.2013 klo 21 3/10 Mari ja Udmurtia Marinmaa (jatkoa): Vierailu Vuorimarin piirissä Volgan eteläpuolella. Udmurtian Malaja Purgan piirin Buranovon kylä ke 16.1.2013 klo 21 4/10 Udmurtia Udmurtian pääkaupunki Iževsk, besermanit/ Balezinon piirin Jundan kylä, Šarkanin piirin Šarkanin kylä ke 23.1.2013 klo 21 5/10 Udmurtia ja Mordva Udmurtia (jatkoa): Malaja Purgan piirin Sundukovon kylä Mordva: Saransk (alkua), Podlesnaja Tavlan (eli Vir Tavlan) ersäläiskylä ja Starаjа Terizmorgan mokšalaiskylä ke 30.1.2013 klo 21 6/10 Mordva ja Komi Mordvan Saransk (jatkoa), Komin pääkaupunki Syktyvkar ke 6.2.2013 klo 21 7/10 Komi Komin (jatkoa) Syktyvkar ja Ust-Kulom ke 13.2.2013 klo 21 8/10 Komi Komin Uhta, Petšora–Ilytšin luonnonpuisto ja sen Man-Pupu-njor Troitsko-Petšorskin piirissä Uralin äärellä ja Kortkerosin piiri ke 20.2.2013 klo 21 9/10 Hanti- Mansia Nižnevartovskin piiriä Aganjoen lähistöllä, Hanti-Mansian pääkaupunki Hanty-Mansijsk ke 27.2.2013 klo 21 10/10 Hanti-Mansia Hanti-Mansia (jatkoa). Berjozovon piiri. Matkataan mm. Ob-joella. ke 6.3.2013 klo 21 == Katso myös == * Silkkitie 30 päivässä * Venäjän halki 30 päivässä * Jäämeri 30 päivässä * Kaukasia 30 päivässä ==Lähteet== ==Aiheesta muualla== *Ville 30 päivässä -nettisivusto: http://ville30paivassa.yle.fi/ (yle.fi) * Suomensukuiset 30 päivässä (aitomedia.fi) *Ville Haapasalo teki tv-sarjaa Venäjällä: Itkin varmaan vuorokauden (31.5.2012) (iltasanomat.fi) *Kohti Volgan mutkaa (mondo.fi) Luokka:2010-luvun suomalaiset kilpailuohjelmat Luokka:Yle Teeman televisio-ohjelmat Luokka:Suomalaiset matkailuohjelmat
Carl Kilpatrick

Carl Dwayne Kilpatrick (s. 16. toukokuuta 1956 Bastrop, Louisiana) on aktiiviuransa lopettanut yhdysvaltalainen koripalloilija. Hän pelasi sentterinä. == Pelaajaura ja elämä == Louisianan yliopistossa (Monroe) vuosina 1975–1978 pelannut Kilpatrick varattiin 158. vuorolla NBA:n vuoden 1978 varaustilaisuudessa. Varaajaseura oli New Orleans Jazz, joka muutti kaudeksi 1979–1980 Salt Lake Cityyn ja vaihtoi nimensä Utah Jazziksi. Kilpatrick pelasi Jazzissa kyseisellä kaudella kahdessa ottelussa 1,5 pisteen ja 2,0 levypallon ottelukohtaisilla keskiarvoilla. 28. heinäkuuta 1980 Jazz luopui Kilpatrickista.Carl Kilpatrick StatsCarl Kilpatrick NBA & ABA Stats Kilpatrick pelasi kaudella 1980–1981 Suomen pääsarjassa edustaen Tampereen Pyrintöä. Hän pelasi runkosarjassa 15 ottelussa 19,3 pisteen ja 8,7 levypallon ottelukohtaisilla keskiarvoilla.http://www.basket.fi/sarjat/pelaajat/pelaaja/?player_id=1267853&season;_id=12143 Pyrintö voitti runkosarjan länsilohkon ja selviytyi suoraan välieriin. Välierissä Pyrintö voitti Helsingin NMKY:n otteluvoitoin 3–1, mutta loppuottelusarjassa tamperelaiset hävisivät Torpan Pojille voitoin 0–3. Pyrintö ja Kilpatrick saivat näin ollen SM- hopeaa.http://www.basket.fi/sarjat/sarjan_etusivu/?league_id=4&season;_id=12143 http://yle.fi/urheilu/vuolle_muistelee_sm-finaalisarja_topo_- _pyrinto_1981/5557311 Yhdysvaltoihin palattuaan Kilpatrick joutui polvileikkaukseen ja pelasi tämän jälkeen Los Angelesin kesäammattilaisliigaa New York Knicksissä. Hän sai jälleen polvivamman, joka päätti hänen kilpauransa lopullisesti. Kilpatrick on tämän jälkeen asunut Utahissa ja Washingtonissa. Hänellä on kolme lasta, joista ainakin kaksi on pelannut koripalloa yliopistotasolla. == Saavutukset == * SM-hopeaa 1981 == Lähteet == * Carl Kilpatrick baskethotel.com * Carl Kilpatrick NBA & ABA Stats Basketball-Reference.com * Carl Kilpatrick Stats College Basketball at Sports- Reference.com === Viitteet === == Aiheesta muualla == * NBA:n pelaajaprofiili Luokka:Yhdysvaltalaiset koripalloilijat Luokka:Vuonna 1956 syntyneet Luokka:Elävät henkilöt